
	1.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Lūdzam anotācijas 1.3.sadaļā iekļaut informāciju par aktuālo situāciju katrā no anotācijas 1.3.sadaļā minētajiem septiņiem pašvaldību projektiem, kā arī norādīt, kā minētie grozījumi risinās attiecīgo situāciju katrā no tiem. Vienlaikus vēršam uzmanību, ka saskaņā ar VARAM papildus elektroniski sniegto informāciju Kuldīgas novada pašvaldības projekta “Kuldīgas Kultūras centra pārbūve un piemērotas materiāli tehniskās bāzes izveidošana multifunkcionālu pakalpojumu sniegšanai, Kuldīgā” ietvaros jaunu iepirkumu plānots sludināt tikai 2024.gada jūnijā- jūlijā, attiecīgi šobrīd nav saprotams, kā noteikumu projektā paredzētie grozījumi par projekta īstenošanas termiņa pagarināšanu līdz 2024.gada 1.jūlijam risinās tieši šī projekta īstenošanu.
Papildus norādām, ka saskaņā ar VARAM papildu elektroniski sniegto informāciju Kuldīgas novada pašvaldības projektā “Kuldīgas Kultūras centra pārbūve un piemērotas materiāli tehniskās bāzes izveidošana multifunkcionālu pakalpojumu sniegšanai, Kuldīgā” izmantotais valsts budžeta finansējums ir mazāks nekā to paredz Ministru kabineta 2022. gada 8. februāra noteikumu Nr. 112 "Kārtība, kādā piešķiramas un izlietojamas mērķdotācijas investīcijām pašvaldībām" (turpmāk – MK noteikumi Nr.112) 4.6.apakšpunktā noteiktais, lūdzam attiecīgi anotācijā skaidrot, vai šim projektam jau tika mainīti finansējuma izmantošanas nosacījumi, ievērojot MK noteikumu Nr.112 14.2 punktā paredzēto.
 
Piedāvātā redakcija
-
	Ilze Kote (FM)

	2.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Iebildums
Ņemot vērā, ka pašvaldību investīciju projektu, kas atbalstīti ar Ministru kabineta 2022. gada 31. maija rīkojumu Nr. 403 "Par atbalstītajiem pašvaldību augstas gatavības mērķdotāciju investīciju projektiem 2022. gadā", īstenošanas gala termiņu pagarināšana līdz 2024. gada 1. jūlijam veido ietekmi uz vispārējās valdības budžeta bilanci, lūdzam papildināt noteikumu projekta Anotācijas 3. sadaļas punktu “Cita informācija” ar informāciju par provizorisko ietekmi uz vispārējās valdības budžeta bilanci 2024. gadā.
Piedāvātā redakcija
-
	Liene Rimonte (FM)

	3.
	MK sēdes protokollēmuma projekts
 Noteikumu projekts "Grozījums Ministru kabineta 2022. gada 8. februāra noteikumos Nr. 112 "Kārtība, kādā piešķiramas un izlietojamas mērķdotācijas investīcijām pašvaldībām""
	Iebildums
Lūgums papildināt MK sēdes protokollēmuma projektu.



 
Piedāvātā redakcija
Pieņemt zināšanai, ka pašvaldību investīciju projektu, kas atbalstīti ar Ministru kabineta 2022. gada 31. maija rīkojumu Nr. 403 "Par atbalstītajiem pašvaldību augstas gatavības mērķdotāciju investīciju projektiem 2022. gadā", īstenošanas termiņa pagarināšana līdz 2024. gada 1. jūlijam provizoriski ietekmēs vispārējās valdības budžeta bilanci par XX euro 2024. gadā (negatīva/pozitīva ietekme).
	Liene Rimonte (FM)



